Foto’s: Skade in Orania ná donderstorm(Foto verskaf) ŉ Donderstorm met gepaardgaande rukwinde het Orania Vrydag kort ná die Geloftefeesverrigtinge getref. Dit het aansienlike skade aangerig. Rukwinde het infrastruktuur, ondernemings en eiendomme beskadig. Die dak van een van die ondernemings is afgeruk en dit het teen ŉ aangrensende onderneming vasgewaai. Die omvang van die skade het die gemeenskap genoop om ŉ stormskade-noodfonds tot stand te bring. Die doel van die fonds is om inwoners en besighede wat skade gely het, te ondersteun. Die besonderhede van die noodfonds is hieronder beskikbaar indien enigiemand graag ŉ bydrae wil lewer: Orania Stormskade Noodfonds Rekeninghouer: Helpmekaar MSW Bank: FNB Takkode: 230230 Rekeningnommer: 62833708425 Verwysing: Stormskade